
VUKOVARSKO-SRIJEMSKA ŽUPANIJA

              OPĆINA JARMINA

           OPĆINSKO VIJEĆE

KLASA: 015-01/17-01/1
UR.BROJ: 2188/04-01-17-31
Jarmina,  09. lipnja  2017. godine

Z A P I S N I K

s konstituirajuće sjednice Općinskog vijeća Općine Jarmina održane

dana 09. lipnja 2017. godine u 13,00 sati, u prostoriji vijećnice Općine Jarmina
Sjednici nazočni: Damir Grizelj-voditelj Službe za zajedničke poslove Ureda državne uprave u Vukovarsko-srijemskoj županiji, Andrija Draganić-općinski načelnik, Stjepan Benčić-zamjenik općinskog načelnika, Mario Matić, Ivana Haban, Dragutin Culi, Mario Cafuta, Stjepan Dadić, Ivona Mikulić, Matej Delaš, Tomilslav Pracaić, Marko Mlinar, Stjepan Majpruz, Asim Bektić,  Andrea Klarić-pročelnica ( u svojstvu zapisničarke ). 

    -Otvaranje konstituirajuće sjednice i utvrđivanje kvoruma-
Konstituirajuću sjednicu je otvorio Damir Grizelj, voditelj Službe za zajedničke poslove Ureda državne uprave u Vukovarsko-srijemskoj županiji (u prilogu zapisnika je Odluka o ovlaštenju) te pozdravio prisutne i utvrdio kvorum od 11 članova vijeća. 
D N E V N I  R E D

1. Izbor mandatne komisije

2. Izvješće Mandatne komisije i verifikacija mandata članova Općinskog  

    vijeća 

   - utvrđivanje člana Općinskog vijeća koji će predsjedavati sjednicom do   izbora predsjednika Općinskog vijeća

    - svečana prisega članova Općinskog vijeća

3. Izbor Odbora za izbor i imenovanje

4. Izbor predsjednika i potpredsjednika Općinskog vijeća

Točka 1.

Mario Matić ispred Kluba vijećnika HDZ-a za Mandatnu komisiju predlaže: Mateja Delaša  za predsjednika, Marka Mlinara za člana i Stjepana Majpruza za člana.

Članovi Mandatne komisije izabrani su jednoglasno.
Točka 2.

Izvješće Mandatne komisije (u prilogu zapisnika): predsjednik Matej Delaš je izvijestio nazočne o konačnim rezultatima izbora za članice/članove Općinskog vijeća Općine Jarmina te je utvrđeno da je:

   -    kandidacijska lista pod brojem 1. Hrvatska demokratska zajednica – HDZ, dobila 9 mjesta te su s te liste izabrani:
1. Mario Matić
2. Ivana Haban
3. Dragutin Culi
4. Mario Cafuta
5. Stjepan Dadić
6. Ivona Mikulić
7. Matej Delaš
8. Tomislav Pracaić
9. Marko Mlinar
· kandidacijska lista pod brojem 2. Socijaldemokratska partija Hrvatske- SDP, dobila 2 mjesta te su s te liste izabrani:
1. Stjepan Majpruz
2. Asim Bektić
Predsjednik Mandatne komisije izvješćuje nazočne da je Stjepan Benčić na lokalnim izborima, održanim 21. svibnja 2017. godine, izabran i za člana vijeća i za zamjenika načelnika Općine Jarmina, a to se smatra nespojivom dužnošću, sukladno članku 78. stavak 2. Zakona o lokalnim izborima.

Sukladno članku 89. Zakona o lokalnim izborima zamjenik općinskog načelnika za vrijeme obnašanja dužnosti ne može biti član predstavničkog tijela jedinice lokalne samouprave te mu mandat u predstavničkom tijelu miruje po sili zakona, temeljem članka 90. stavka 4. Zakona o lokalnim izborima.


Sukladno članku 81. stavku 2. Zakona o lokalnim izborima („Narodne novine“ broj 144/12, 121/16), člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuje ga politička stranka koja je bila predlagatelj kandidacijske liste. Člana predstavničkog tijela, Stjepana Benčića, kojem mandat miruje, zamjenjuje Marko Mlinar.


Nadalje, predsjednik Mandatne komisije konstatira da je kandidacijska lista pod brojem 1. dobila najviše glasova te da do izbora predsjednika vijeća, dužnost predsjedavatelja zakonski pripada prvom izabranom članu s te liste. Predsjedavatelj je, do izbora predsjednika vijeća, Mario Matić
- Do izbora predsjednika Općinskog vijeća vođenje sjednice preuzima Mario Matić.

Predsjedavatelj pozdravlja prisutne.

Čitanjem i potpisivanjem svečane prisege izabrani vijećnici su prisegnuli da će svojom čašću dužnost vijećnika u Općinskom vijeću Općine Jarmina obavljati savjesno i odgovorno, i da će se u svom radu držati Ustava Republike Hrvatske, zakona i Statuta Općine Jarmina te da će se zauzimati za svekoliki napredak Općine Jarmina, Vukovarsko-srijemske županije i Republike Hrvatske
Točka 3.

Predsjedavatelj Općinskog vijeća predlaže u Odbor za izbor i imenovanje:

1. Mario Matić– za predsjednika

2. Mario Cafuta– za člana

3. Asim Bektić– za člana

Članovi Odbora za izbor i imenovanje su izabrani jednoglasno. 

Točka 4.

Mario Matić ispred Odbora za izbor i imenovanje: predlaže za predsjednika Općinskog vijeća Dragutina Culija.

Za predsjednika Općinskog vijeća Općine Jarmina jednoglasno je izabran Dragutin Culi.
Izborom predsjednika Općinskog vijeća Općine Jarmina, Dragutin Culi preuzima predsjedavanje konstituirajućom sjednicom.

Predsjedavajući predlaže za prvog potpredsjednika Maria Matića.

Za prvog potpredsjednika Općinskog vijeća Općine Jarmina jednoglasno je izabran Mario Matić.

Predsjedavajući predlaže za drugog potpredsjednika Stjepana Majpruza.

Za drugog potpredsjednika Općinskog vijeća Općine Jarmina  jednoglasno je izabran Stjepan Majpruz.
Po iscrpljenom dnevnom redu, predsjednik Općinskog vijeća Općine Jarmina, nakon kratkog obraćanja načelnika Općine Jarmina Andrije Draganića nazočnima, zaključuje konstituirajuću sjednicu Općinskog vijeća Općine Jarmina u 13,20 sati.

  Ovlaštenik Predstojnika
Predsjedavatelj sjednice
   Ureda državne uprave
Općinskog vijeća

_______________________
_______________________
       Damir Grizelj      
             Mario Matić
   Izabrani predsjednik                                                                                                                                                                             

      Općinskog vijeća

_________________________    









      Dragutin Culi      

            Andrea Klarić

